

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 28.janvārī **Nr.29**

 (prot.Nr.3, 15.§)

**Par projekta „Daugavpils pilsētas Ziemeļu rūpnieciskās zonas publiskās infrastruktūras attīstība II kārta”, Nr.5.6.2.0/17/I/028 ietvaros izveidoto vērtību nodošanu**

Pamatojoties uz likuma „Par pašvaldībām” 14.panta otrās daļas 3.punktu, 21.panta pirmās daļas 27.punktu, Daugavpils pilsētas domes ar 2019.gada 14.februāra lēmumu Nr.48 apstiprināto Noteikumu par Daugavpils pilsētas pašvaldības un tās padotībā esošo iestāžu grāmatvedības uzskaiti 99.punktu, 2018.gada 02.augusta Vienošanos par Eiropas Savienības fonda projekta īstenošanu Nr.5.6.2.0/17/I/028 (turpmāk - Vienošanās), nodrošinot projekta „Daugavpils pilsētas Ziemeļu rūpnieciskās zonas publiskās infrastruktūras attīstība II kārta”, sasniegto rezultātu uzturēšanu, kura galvenais mērķis ir Daugavpils pilsētas Ziemeļu rūpnieciskās zonas un Daugavpils revitalizācija, veicot publiskās infrastruktūras sakārtošanu privāto investīciju piesaistei, kas atbilst 5.6.2. specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” (turpmāk SAM) īstenošanas noteikumu prasībām, Daugavpils pilsētas domes Finanšu komitejas 2021.gada 21.janvāra sēdes protokolu Nr.2, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot Daugavpils pilsētas domes (reģ.Nr.90000077325, juridiskā adrese Kr.Valdemāra iela 1, Daugavpils, LV-5401) projekta „Daugavpils pilsētas Ziemeļu rūpnieciskās zonas publiskās infrastruktūras attīstība II kārta” (turpmāk - Projekts) ietvaros izveidotās vērtības Daugavpils pilsētas Komunālās saimniecības pārvaldei (reģ.Nr.90009547852, juridiskā adrese: Saules ielā 5a, Daugavpilī, LV-5401) saskaņā ar Pielikumu.
2. Nodrošināt Projekta rezultātu saglabāšanu un ilgtspēju, kā arī izmantot Projekta ietvaros izveidotās vērtības Projektā plānoto darbību veikšanai un saskaņā ar Projektā paredzēto mērķi, ievērojot Regulas Nr. 1303/2013 71. pantā un SAM MK noteikumos noteiktos nosacījumus un termiņus Projekta darbību īstenošanas laikā un 5 (piecu) gadu periodā pēc noslēguma maksājuma veikšanas.
3. Daugavpils pilsētas domes izpilddirektoram organizēt Projektā izveidoto vērtību nodošanu – pieņemšanu.

Pielikumā: Nododamo Daugavpils pilsētas Komunālās saimniecības pārvaldei vērtību saraksts.

Domes priekšsēdētājs *(personiskais paraksts)* I.Prelatovs

Pielikums

Daugavpils pilsētas domes

2021.gada 28.janvāra

lēmumam Nr.29

(protokols Nr.3, 15.§)

**Nododamo Daugavpils pilsētas Komunālās saimniecības pārvaldei vērtību saraksts**

Izveidoto Projekta ietvaros vērtību kopējā summa ir **EUR 3 480 112.10** (trīs miljoni četri simti astoņdesmit tūkstoši simts divpadsmit euro 10 centi) ar PVN 21%, tas ir:

**1.** Objektam „Spaļu ielas pārbūve posmā no Smilškalna ielas līdz zemes gabalam ar kadastra apzīmējumu 05000070506, Daugavpilī”:

|  |  |  |  |
| --- | --- | --- | --- |
| Nr. p.k. | Izmaksu atšifrējums | Izmaksas ar PVN, EUR | Pamats |
| 1. | Būvprojekta izstrāde | 18 547.76 | 2016.gada 11.februāra līgums Nr.D-2016/70 ar SIA “BM- projekts”  |
| 2. | Būvprojekta ekspertīze | 8 971.10 | 2017.gada 09.februāra līgums Nr.D-2017/98 ar SIA “CMB” |
| 3. | Būvdarbi | 1 024 577.89 | 2018.gada 11.jūnija līgums Nr.1.2.-10.1/371 ar SIA “OŠUKALNS” |
| 4. | Būvuzraudzība | 18 422.17 | 2018.gada 13.jūnija līgums Nr.D-2018/516 ar SIA “REM PRO”;2018.gada 29.augusta līgums Nr.1.2.-10.1/435 ar SIA “REM PRO” |
| 5. | Autoruzraudzība  | 2 803.49 | 2018.gada 29.maija līgums Nr.D-2018/439 ar SIA “BM-projekts” |
| **KOPĀ:** | **1 073 322.41** |  |

**2.** Objektam „Spaļu ielas pārbūve posmā no Slāvu ielas līdz Smilškalna ielai, ceļa pārbūve posmā no Spaļu ielas līdz Višķu ielai un piebraucamā ceļa pārbūve no Spaļu ielas līdz zemes gabalam 05000071213, Daugavpilī”:

|  |  |  |  |
| --- | --- | --- | --- |
| Nr. p.k. | Izmaksu atšifrējums | Izmaksas ar PVN, EUR | Pamats |
| 1. | Būvprojekta izstrāde | 29 560.31 | 2017.gada 02.maija līgums Nr.D-2017/324, ar SIA “BM-projekts”  |
| 2. | Būvdarbi | 2 353 053.57 | 2019.gada 25.jūnija līgums Nr.1.2.-10.1/65 ar CFB SIA “BINDERS” |
| 3. | Būvuzraudzība | 20 182.81 | 2019.gada 28.jūnija līgums Nr.1.2.-10.1/70 ar SIA “RoadLat” |
| 4. | Autoruzraudzība | 3 993.00 | 2019.gada 25.jūnija līgums Nr.D-2019/345 ar SIA “BM-projekts” |
| **KOPĀ:** | **2 406 789.69** |  |

Domes priekšsēdētājs *(personiskais paraksts)*  I.Prelatovs